Jørgen Ludvig Ekker

Jørgen Ludvig Ekker (født 22. september 1867 på Statland i Nord-Trøndelag, død 17. november 1962) var en norsk gårdbruker og politiker. Han var Otterøys ordfører 1920–1934, valgt for Bondepartiet.

Han var sønn av gårdbruker Peder Ekker og hustru Johanne Elena Medjå, og giftet seg i 1902 med Petra Kjølstad, datter av gårdbruker, lærer og ordfører Olaus Kjølstad. Etter Mære landbruksskole overtok han i 1908 slektsgården Statland. Ved siden av gårdsdriften var han involvert i sagbruks- og mølledrift.

Ekker var medlem av Fosnes herredsstyre fra 1908 til herredsdelingen i 1913, da Statland gikk til Otterøy herred. Ekker var valgt til herredsstyret på bygdelister, men kom tidlig med i Bondepartiet etter partidannelsen i 1920 og tilsluttet seg dette partiet i fylkestinget som Otterøys ordfører 1920–1934. Både før og etter dette var han varaordfører.

 Referanser 

Kategori:Ordførere i Otterøy
Kategori:Sp-ordførere i Nord-Trøndelag
Kategori:Norske bønder
Kategori:Personer fra Namdalseid kommune
Kategori:Fødsler i 1867
Kategori:Dødsfall i 1962